Scott Aaneby

Scott Aaneby (født i 1947 i Arendal) er en norsk billedkunstner, bosatt i Åmli. Som kunstner er han mest kjent for sine landskapsmalerier, ofte med skog og natur som tema. Han har også arbeidet med grafikk.

Før han nådde pensjonsalderen arbeidet han i flere år som lektor ved Tvedestrand videregående skole.

I et intervju med Fædrelandsvennen 29. august 2007 uttalte Aaneby at han brukte grafikken til å skildre mennesket i ulike livssituasjoner. Han bruker et enkelt formspråk og ulike grafiske teknikker. «Det handler om mennesker og natur sett fra min vinkel, fra mitt vindu. De blir til inne i atelieret, og blir på den måten et minne om noe.»

Aaneby har deltatt på Sørlandsutstillingen flere ganger. I september 2007 deltok han på en duo-utstilling på Hillestad galleri i Tovdal sammen med Ingelin Haugland. I 2011 deltok han på juleutstillingen ved Agder Kunstsenter sammen med blant annet Nils Belland, Barbro Raen Thomassen og Olaug Åsen.

I 2015 illustrerte han diktsamlingen Alltid aleine, der diktene var skrevet av Trond Aslaksen.

Scott Aaneby er medlem av Norske billedkunstnere Agder (NBK-Agder).

 Referanser 

Kategori:Norske billedkunstnere
Kategori:Personer fra Arendal kommune
Kategori:Fødsler i 1947